వీటిలో పురుషుల కంటే మహిళలదే పైచేయి.. - Women are Higher Than Men on These Strengths in Telugu
ఒత్తిడిని అదుపు చేసుకోగలరు..
ఏదైనా బాధ కలిగించే సంఘటన జరిగినప్పుడు మహిళలు వెంటనే కన్నీళ్లు పెట్టుకుంటారు. అంత మాత్రాన మహిళలు బలహీన మనస్కులని ముద్ర వేసేయడం సరికాదు. క్లిష్ట సమయాల్లో పురుషుల కన్నా మహిళలే సమర్థంగా ఆలోచించగలరు. దీని వెనక ఒక శాస్త్రీయ కారణం కూడా ఉంది. మనం ఎప్పుడైనా ఒత్తిడికి గురైనప్పుడు మన శరీరంలో ఆక్సిటోసిన్ అనే హార్మోన్ విడుదలై దానిని నియంత్రిస్తుంది. ఇది పురుషుల శరీరంలో కన్నా మహిళల శరీరంలో అధికంగా ఉత్పత్తి అవుతుంది. అందుకే మగవారితో పోలిస్తే వారు తక్కువ సమయంలో ఒత్తిడిని అదుపు చేసుకోగలరు. అంతేకాకుండా సమాన స్థాయిలో ఒత్తిడికి గురైన స్త్రీపురుషులిద్దరికీ ఒకే రకమైన ప్రశ్నలు సంధిస్తే.. మహిళలే సరైన సమాధానాలు చెప్పగలరని ఒక పరిశోధనలో కూడా తేలింది.
భావవ్యక్తీకరణ..
'నలుగురు ఆడవాళ్లు ఒక చోట చేరితే ఎక్కడ లేని కబుర్లు చెప్పుకుంటారు..' అని చాలామంది అంటూ ఉంటారు. నిజమే.. ఇది వారి భావవ్యక్తీకరణకు ఒక నిదర్శనం. పురుషులతో పోలిస్తే మహిళలు తమ అభిప్రాయాలను బాగా వెలిబుచ్చగలరు. అంతేకాకుండా స్త్రీలు ఎదుటివారు తమతో ఎలా మాట్లాడుతున్నారనే దాని గురించి క్షణాల్లో అర్థం చేసుకొని స్పందించగలరు. అలాగే మగవారి కంటే ఆడవారిలో మెదడు ఏ మాట మాట్లాడాలి? ఏది మాట్లాడకూడదు? అనే విషయం గురించి ఎక్కువగా ఆలోచిస్తుందట. అందుకే మహిళలు మాట్లాడే మాటల్లో వివాదాస్పదమైన అంశాలు చాలా తక్కువగా ఉంటాయంటున్నారు నిపుణులు.
ఆర్థిక వ్యవహారాలు..
ఏ సమయంలో ఎలా, ఎంత ఖర్చు పెట్టాలి అనే అంశంపై పురుషుల కన్నా మహిళలకే అవగాహన ఎక్కువగా ఉంటుందట. అంతేకాదు తాము ఖర్చు పెడుతున్న ప్రతి పైసా సద్వినియోగం అవుతుందో లేదో కూడా ఒకటికి రెండుసార్లు చెక్ చేసుకుంటారట. అందుకే మన దేశంలో చాలా కుటుంబాల్లో ఆర్థిక నిర్వహణ బాధ్యతను మహిళలే చూసుకుంటారు.
మల్టీటాస్కింగ్‌లో సిద్ధహస్తులు..
మహిళలు ఒకేసారి భిన్నమైన పనులను సమర్థంగా చేయగలరు. ఉదాహరణకు గృహిణి విషయంలోనే చూస్తే.. ఒక పక్క వంట చేస్తూనే పిల్లలను స్కూలుకి వెళ్లడానికి తయారు చేస్తుంది. టీవీ చూస్తూనే చీరకు అందమైన ఎంబ్రాయిడరీ కుట్టుకుంటుంది. సాయంత్రం సమయంలో వంట చేస్తూనే పిల్లల చేత హోంవర్కు చేయిస్తూ ఉంటుంది. అదే పురుషుల విషయానికి వస్తే మల్టీటాస్కింగ్‌లో కాస్త వెనకబడ్డారనే చెప్పాలి. ఎందుకంటే మహిళలు చేసినంత సమర్థంగా వాళ్లు ఎక్కువ పనులు ఒకేసారి పూర్తి చేయలేరు.
అద్భుతమైన జ్ఞాపకశక్తి వీరి సొంతం..
ఇంట్లో ఏ వస్తువు ఎక్కడ ఉందో మహిళ ఠక్కున చెప్పగలదు. అంతేకాదు.. ఆఫీసులో ఫలానా ఫైలు కావాలి అని పై అధికారి అడిగితే వెంటనే తెచ్చివ్వగల జ్ఞాపకశక్తి కూడా మహిళలకే ఎక్కువ. ఈ విషయంలో కూడా పురుషులు రెండడుగులు వెనకే ఉన్నారు. సాధారణంగా వయసు పెరిగే కొద్దీ జ్ఞాపకశక్తి తగ్గుతుందని పెద్దలు చెబుతూ ఉంటారు. కానీ మహిళల్లో అలా జరగదట. అంతేకాకుండా ఎంత బాధలో ఉన్నప్పటికీ స్త్రీలు ఇంట్లోకి కావాల్సిన వస్తువులన్నీ గుర్తుపెట్టుకొని మరీ తీసుకురాగలరట!!
ఇవే కాదు.. ఆలోచనాధోరణి, ప్రవర్తన, బాధ్యతాయుతంగా మెలగడం.. మొదలైన చాలా విషయాల్లో మహిళలు సమర్థులే. కావాలంటే ఒక్కసారి మిమ్మల్ని మీరు పరిశీలించుకోండి..! మీకే అర్థమవుతుంది.
veetilo purushula kante mahilalade paicheyi.. - Women are Higher Than Men on These Strengths in Telugu
ottidini adupu chesukogalaru..
edaina baadha kaliginche sanghatana jariginappudu mahilalu ventane kanneellu pettukuntaaru. anta maatraana mahilalu balaheena manaskulani mudra veseyadam sarikaadu. clishta samayaallo purushula kanna mahilale samarthamgaa aalochinchagalaru. deeni venaka oka saastriiya kaaranam kuudaa undi. manam eppudaina ottidiki gurainappudu mana sareeramlo oxitosin ane harmon vidudalai daanini niyantristundi. idhi purushula sareeramlo kanna mahilala sareeramlo adhikamgaa utpatti avutundi. anduke magavaarito poliste vaaru takkuva samayamlo ottidini adupu chesukogalaru. antekakunda samaana sthaayilo ottidiki guraina streepurushuliddari oke rakamaina prasnalu sandhiste.. mahilale saraina samaadhaanaalu cheppagalarani oka parisodhanalo kuudaa telindi.
bhaavavyakteekarana..
'naluguru aadavaallu oka chota cherithe ekkada laeni kaburlu cheppukuntaaru..' ani chaalaamandi antuu untaaru. nijame.. idhi vaari bhaavavyakteekaranaku oka nidarsanam. purushulatho poliste mahilalu tama abhipraayaalanu baga velibucchagalaru. antekakunda streelu edutivaaru tamatho ela maatlaadutunnaarane daani gurinchi kshanaallo artham chesukoni spandinchagalaru. alaage magavari kante aadavaarilo medadu e maata matladali? edhi matladakudadu? ane vishayam gurinchi ekkuvagaa aalochistundata. anduke mahilalu matlade maatallo vivaadaaspadamaina amsaalu chala takkuvagaa untaayantunnaaru nipunulu.
aardhika vyavahaaraalu..
e samayamlo ela, entha kharchu pettali ane amsampai purushula kanna mahilalake avagaahana ekkuvagaa untundata. antekaadu taamu kharchu pedutunna prati paisa sadviniyogam avutundo ledho kuudaa okatiki rendusaarlu chec chesukuntarata. anduke mana desamlo chala kutumbaallo aardhika nirvahana baadhyatanu mahilale chusukuntaru.
multitaskingle siddahastulu..
mahilalu okesari bhinnamaina panulanu samarthamgaa cheyagalaru. udaaharanaku gruhini vishayamlone chuste.. oka pakka vanta chestune pillalanu skooluki velladaaniki tayaaru chestundi. tv chustune cheeraku andamaina embroidery kuttukuntundi. saayantram samayamlo vanta chestune pillala chetha homvarku cheyistuu untundi. adhe purushula vishayaaniki vaste multitaskingle kaasta venakabaddarane cheppali. endukante mahilalu chesinanta samarthamgaa vaallu ekkuva panulu okesari puurti cheyaleru.
adbhutamaina ghnaapakashakti veeri sontam..
intlo e vastuvu ekkada undo mahila takkuna cheppagaladu. antekaadu.. aafiisulo falana phailu kavali ani pai adhikari adigithe ventane tecchivvagala ghnaapakashakti kuudaa mahilalake ekkuva. ee vishayamlo kuudaa purushulu rendadugulu venake unnaaru. saadhaaranamgaa vayasu perige koddi ghnaapakashakti taggutundani peddalu chebutuu untaaru. cony mahilallo alaa jaragadata. antekakunda entha baadhalo unnappatikii streelu intloki kaavaalsina vastuvulannii gurthupettukoni mari teesukuraagalarata!!
ive kaadu.. aalochanaadhorani, pravartana, baadhyataayutamgaa melagadam.. modalaina chala vishayaallo mahilalu samarthule. kavalante okkasari mimmalni meeru pariseelinchukondi..! meeke ardhamavutundi.